ଭୁବନେଶ୍ୱର, ଡିସେମ୍ବର ୧୯(ଲୋକାଲ ୱାୟାର): ଆସନ୍ତା ୨୨ ତାରିଖରେ କଟକର ବାରବାଟୀ ଷ୍ଟାଡିୟମରେ ହେବାକୁ ଥିବା ଦିନିକିଆ କ୍ରିକେଟ ମ୍ୟାଚ୍ ପାଇଁ ଭାରତ ଓ ୱେଷ୍ଟଇଣ୍ଡିଜ ଟିମର ଖେଳାଳିମାନେ ଗୁରୁବାର ଅପରାହ୍ଣରେ ଭୁବନେଶ୍ୱରରେ ପହଞ୍ଚିଥିବା ଓଡ଼ିଶା କ୍ରିକେଟ ଆସୋସିଏସନ (ଓସିଏ)ର ବରିଷ୍ଠ କର୍ମକର୍ତ୍ତା ସୂଚନା ଦେଇଛନ୍ତି ।
ବିଶାଖାପାଟଣାରୁ ଆସି ଭୁବନେଶ୍ୱରର ବିଜୁ ପଟ୍ଟନାୟକ ଆନ୍ତର୍ଜାତିକ ବିମାନବନ୍ଦରେ ପହଞ୍ଚିବା ପରେ ସେମାନଙ୍କୁ କଡ଼ା ସୁରକ୍ଷା ମଧ୍ୟରେ ଦୁଇଟି ବସର ମେ-ଫେୟାର ହୋଟେଲକୁ ନିଆଯାଇଛି ।
ଖୋଦ୍ ଭୁବନେଶ୍ୱର ଡିସିପିଙ୍କ ନେତୃତ୍ୱରେ ଏକ ପୁଲିସ ଟିମ୍ ଖେଳାଳିମାନଙ୍କୁ ପାଇଲଟିଂ କରି ହୋଟେଲ ପର୍ଯ୍ୟନ୍ତ ନେଇଥିଲେ ।
ବିମାନବନ୍ଦରରୁ ହୋଟେଲ ପର୍ଯ୍ୟନ୍ତ ରାସ୍ତାର ଉଭୟ ପାଶ୍ୱର୍ରେ ବହୁ ସଂଖ୍ୟକ ପ୍ରଶଂସକ ହାତ ହଲାଇ ଦୁଇ ଦେଶର ଖେଳାଳିମାନଙ୍କୁ ସ୍ୱାଗତ କରିଥିଲେ । ଖେଳାଳିଙ୍କ ସୁରକ୍ଷା ପାଇଁ ୫ ଜଣ ଡିଏସପିଙ୍କ ନେତୃତ୍ୱରେ ପୁଲିସ ଟିମ୍ ଭିନ୍ନ ଭିନ୍ନ ସ୍ଥାନରେ ମୁତୟନ ହୋଇଛନ୍ତି ।
ହୋଟେଲରେ ପହଞ୍ଚିବା ପରେ ଖେଳାଳି ଓ ଅନ୍ୟାନ୍ୟ କର୍ମକର୍ତ୍ତାଙ୍କୁ ଭବ୍ୟ ସମ୍ବର୍ଦ୍ଧନା ଦିଆଯାଇଥଲା । ପ୍ରଥମେ ଟିମ୍ ଇଣ୍ଡିଆ ଓ ପରେ ପରେ ୱେଷ୍ଟଇଣ୍ଡିଜର ଖେଳାଳିଙ୍କ ବସ୍ ପହଞ୍ଚିଥିଲା । ସେମାନେ ସ୍ୱତନ୍ତ୍ର କମାଣ୍ଡୋଙ୍କ ଘେରରେ ଥିଲେ ।
ଖେଳାଳିମାନଙ୍କ ସହ ଦୁଇଟି ଯାକ ଦେଶର କ୍ରିକେଟ କମିଟି କର୍ମକର୍ତ୍ତା ମାନେ ମଧ୍ୟ ସାମିଲ ଅଛନ୍ତି । ହୋଟେଲର ମହିଳା କର୍ମଚାରୀମାନେ ପାରମ୍ପରିକ ଶାଢ଼ି ପିନ୍ଧି ଫାଟକ ନିକଟରେ ଖେଳାଳିଙ୍କୁ ମୁଣ୍ଡରେ ଟୀକା ଲଗାଇ ଉତ୍ତରୀୟ ଓ ଫୁଲ ଦେଇ ସ୍ୱାଗତ କରିଥିଲେ ।
ଖେଳାଳିମାନଙ୍କ ଉପରେ ପୁଷ୍ପ ବୃଷ୍ଟି ମଧ୍ୟ ହୋଇଥିଲା । ହୋଟେଲ କର୍ମଚାରୀମାନେ ହିନ୍ଦୀ ଗୀତିର ତଳେ ତାଳେ ପାଶ୍ଚାତ୍ୟ ଶୈଳୀରେ ନୃତ୍ୟ କରି ଖେଳାଳିମାନଙ୍କୁ ସ୍ୱାଗତ କରିବା ଦୃଶ୍ୟ ବେଶ୍ ଆକର୍ଷଣୀୟ ଥିଲା ।
ହୋଟେଲ ନିକଟରେ କମିଶନରେଟ ପୁଲିସ ପକ୍ଷରୁ କଡ଼ା ସୁରକ୍ଷା ବ୍ୟବସ୍ଥା ଗ୍ରହଣ କରାଯାଇଥିଲା । ଶହ ଶହ ପ୍ରଶଂସକ ହୋଟେଲ ବାହାରେ ଟିମ୍ ଇଣ୍ଡିଆ ଟିମ୍ ଇଣ୍ଡିଆ ସ୍ଲୋଗାନ୍ ଦେଉଥିବା ଦେଖିବାକୁ ମିଳିଥିଲା ।
ଓସିଏର କର୍ମକର୍ତ୍ତାଙ୍କ ମତରେ, ଖେଳାଳିମାନେ ଆଜି ବିଶ୍ରାମ ନେବେ । ଆସନ୍ତା କାଲି ଓ ପରଦିନ ସେମାନେ ସକାଳ ଓ ଅପରାହ୍ଣ ସମୟରେ ବାରବାଟୀ ଯାଇ ନେଟ ପ୍ରାକ୍ଟିସ୍ କରିବେ ।
ହୋଟେଲରେ ଭାରତୀୟ ଖେଳାଳିମାନଙ୍କୁ ଅନ୍ୟାନ୍ୟ ଖାଦ୍ୟ ସହ ଓଡ଼ିଆ ଖାଦ୍ୟ ମଧ୍ୟ ଖାଇବାକୁ ଦିଆଯିବ ବୋଲି ହୋଟେଲର ଜଣେ କର୍ମଚାରୀ ସୂଚନା ଦେଇଛନ୍ତି ।
ୱେଷ୍ଟ ଇଣ୍ଡିଜ୍ ଖେଳାଳିମାନଙ୍କ ପାଇଁ ମୁଖ୍ୟତଃ ଚିକେନ ଓ ତନ୍ଦୁରୀ ଆଇଟମ୍ ପ୍ରସ୍ତୁତ ହେଉଛି ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
